# data[].attributes.body
TEM-konserni seuraa koronaviruksen vaikutuksia yrityksiin, työllisyyteen, kuluttajiin sekä huoltovarmuuteen

https://tem.fi/koronavirus

Yksinyrittäjät voivat hakea tukea kunnilta koronavirustilanteessa

https://tem.fi/artikkeli/-/asset_publisher/yksinyrittajat-voivat-hakea-tukea-kunnilta-koronavirustilanteessa

Toimintaohjeita yrityksille koronavirustilanteessa

https://tem.fi/koronavirus/toimintaohjeita-yrityksille

# data[].attributes.attachment_link.readable_text
Työ- ja elinkeinoministeriö seuraa ja tekee tarvittavia toimia yhdessä eri TEM-konsernin toimijoiden kanssa vähentääkseen koronaviruksen vaikutuksia mm. yritysten toimintaan, työllisyyteen ja huoltovarmuuteen.
Toimintaohjeita yrityksille Tietoa ja ohjeita eri kielillä
Hallitus on sopinut laajasta kokonaisuudesta, jolla turvataan työpaikkoja ja ihmisten toimeentuloa sekä helpotetaan yritysten taloustilannetta. Hallituksen arvion mukaan toimien mittaluokka on yhteensä noin 15 miljardia euroa.

Tietoa yrityksille, kuluttajille ja työnhakijoille

Yritysten, työnhakijoiden ja kuluttajien palvelut järjestetään koronaviruksen etenemistä estävällä tavalla mm. puhelimitse ja etäyhteyksien avulla.

Koko TEM-konserni kerää tilannetietoa ja seuraa epidemiatilanteen vaikutuksia omaan toimialaansa ja asiakkaisiinsa sekä tietenkin henkilöstöön. Jokainen virasto viestii ja jakaa tietoa kanavillaan.

Yritys-Suomi Talousapu neuvontapalvelu neuvoo maksuvaikeuksiin joutuneita yrityksiä.
Neuvontapalvelun valtakunnallinen puhelinnumero on +358 2950 24880 (arkisin 9.00-16.00)

Mikäli et löydä tämän sivun linkkien kautta vastausta kysymykseesi, lähetä kysymyksesi osoitteeseen [email protected].

Katso myös
Lisätietoja:
Kari Klemm, valmiuspäällikkö, puh. 050 336 0173, kari.klemm(at)tem.fi
Mikko Koivumaa, viestintäjohtaja, puh. 050 345 3555, mikko.koivumaa(at)tem.fi

# data[].attributes.attachment_link.description
Työ- ja elinkeinoministeriö seuraa ja tekee tarvittavia toimia yhdessä eri TEM-konsernin toimijoiden kanssa vähentääkseen koronaviruksen vaikutuksia mm. yritysten toimintaan, työllisyyteen ja huoltovarmuuteen. Toimintaohjeita yrityksille Tietoa ja ohjeita eri kielillä Hallitus on sopinut laajasta kokonaisuudesta, jolla turvataan työpaikkoja ja ihmisten toimeentuloa sekä helpotetaan yritysten taloustilannetta. Hallituksen arvion mukaan toimien mittaluokka on yhteensä noin 15 miljardia euroa.

# data[].attributes.body
Tietoa ja neuvontaa koronaviruksesta COVID-19

https://www.ruokavirasto.fi/teemat/koronavirus-covid-19/

# data[].attributes.attachment_link.readable_text
Tietoa ja neuvontaa koronaviruksesta COVID-19

Kiinassa käynnistyi alkuvuonna uuden koronaviruksen aiheuttama tartuntatautiepidemia (COVID-19), jonka Maailman terveysjärjestö WHO katsoi laajentuneen pandemiaksi 11. maaliskuuta. Myös Suomessa varaudutaan epidemiaan.

COVID-19 on ihmisten koronavirustauti, joka tarttuu ensisijaisesti ihmisten välisenä pisaratartuntana, kun sairastunut yskii tai aivastaa. Terveyden ja hyvinvoinnin laitos THL seuraa kansallista ja kansainvälistä tilannetta ja antaa ohjeita tartuntojen ehkäisyssä. THL:n nettisivuille on koottu kattavasti tietoa koronaviruksesta.

Valtioneuvosto on avannut kansalaisille koronaviruksesta puhelinneuvonnan numerossa 0295 535 535. Puhelinneuvonta on auki arkisin klo 8-21 ja lauantaisin klo 9-15.

Ruokavirasto seuraa tilannetta ja päivittää tehtäväkenttäänsä liittyvää ohjeistusta ja tietoa nettisivuilleen.

Tiedotteet:

Viranomaistietoa koronaviruksesta:

# data[].attributes.attachment_link.description
Kiinassa käynnistyi alkuvuonna uuden koronaviruksen aiheuttama tartuntatautiepidemia (COVID-19), jonka Maailman terveysjärjestö WHO katsoi laajentuneen pandemiaksi 11. maaliskuuta. Myös Suomessa varaudutaan epidemiaan. COVID-19 on ihmisten koronavirustauti, joka tarttuu ensisijaisesti ihmisten välisenä pisaratartuntana, kun sairastunut yskii tai aivastaa. Terveyden ja hyvinvoinnin laitos THL seuraa kansallista ja kansainvälistä tilannetta ja antaa ohjeita tartuntojen ehkäisyssä.

# data[].attributes.body
Koronavirukseen varautuminen maa- ja metsätalousministeriön hallinnonalalla

Maa- ja metsätalousministeriö ja ministeriön hallinnonalan virastot seuraavat tiivisti koronavirustilannetta. Ministeriöllä ja virastoilla on valmius reagoida nopeasti, mikäli tilanne näin vaatii esimerkiksi elintarvike- tai vesihuollossa.

# data[].attributes.attachment_link.readable_text
Maa- ja metsätalousministeriö ja ministeriön hallinnonalan virastot seuraavat tiivisti koronavirustilannetta. Ministeriöllä ja virastoilla on valmius reagoida nopeasti, mikäli tilanne näin vaatii esimerkiksi elintarvike- tai vesihuollossa.
Katso myös
Ruokavirasto ohjeistaa toimia ruokaketjun toiminnan varmistamiseksi

Korona-epidemian vuoksi syntyneiden poikkeusolojen vuoksi annettu ohjeistus on voimassa 13.4.2020 asti ja koskee elintarviketurvallisuuden, eläinten terveyden ja hyvinvoinnin, kasvintuotannon, maaseudun kehittämistukien ja maataloustukien valvontaa. Tarkoituksena on turvata toimintojen jatkuvuus.

Ohjeistus koskee sekä Ruokaviraston omia tarkastuksia että viraston ohjaamia tarkastuksia, joita tekevät kunnat, ELY-keskukset ja aluehallintovirastot. Lähtökohtana on, että koronatilanteen aiheuttamissa poikkeusoloissa viranomaiset tekevät vain välttämättömiä ja kiireellisiä tarkastuskäyntejä. Erityisesti maatiloille kohdistuvia käyntejä rajoitetaan. Tarkastustoiminnassa suositaan asiakirjatarkastuksia tai etäyhteyksien käyttöä silloin, kun se on mahdollista.

Maanmittauslaitos ja Suomen metsäkeskus rajoittavat asiakaspalvelua

Maanmittauslaitoksen palvelupisteissä asiointi onnistuu 13.4.2020 saakka vain ajanvarauksella. Maanmittauslaitos ohjeistaa, että palvelupisteessä asioivien tulee varata aika puhelinpalvelusta.

Katso myös: Maanmittauslaitos suosittelee asioimaan sähköisesti tai puhelimitse

Lisätietoa asioinnista Maanmittauslaitoksessa: Maamittauslaitoksen tiedote ja asiakaspalveluohjeistus.

Metsäkeskuksen toimistoilla voi asioida vain varaamalla ajan etukäteen 18.3. alkaen.

Metsäkeskuksen palvelupisteistä ajanvarauksella toimivat Rovaniemen, Kajaanin, Oulun, Kuopion, Joensuun, Jyväskylän, Tampereen, Seinäjoen, Turun, Mikkelin, Kouvolan, Lahden ja Helsingin toimistot.

Lisätietoa asioinnista Metsäkeskuksessa: Metsäkeskuksen verkkosivut.

Lisätietoja koronaviruksesta löytyy mm. oheisista linkeistä:

Katso myös

Sivua täydennetään tarvittaessa.

# data[].attributes.attachment_link.description
Maa- ja metsätalousministeriö ja ministeriön hallinnonalan virastot seuraavat tiivisti koronavirustilannetta. Ministeriöllä ja virastoilla on valmius reagoida nopeasti, mikäli tilanne näin vaatii esimerkiksi elintarvike- tai vesihuollossa. Katso myös Korona-epidemian vuoksi syntyneiden poikkeusolojen vuoksi annettu ohjeistus on voimassa 13.4.2020 asti ja koskee elintarviketurvallisuuden, eläinten terveyden ja hyvinvoinnin, kasvintuotannon, maaseudun kehittämistukien ja maataloustukien valvontaa.

# data[].attributes.body
Maa- ja metsätalousministeriö valmistelee maaseudun yrityksille tukipakettia

https://mmm.fi/artikkeli/-/asset_publisher/maa-ja-metsatalousministerio-valmistelee-maa-ja-elintarviketalouden-tukipakettia#cdb8d079

# data[].attributes.body
LIIKETOIMINNAN KEHITYSRAHOITUS HÄIRIÖTILANTEISSA

Rahoitus on tarkoitettu Suomessa toimiville pk-yrityksille (oy, oyj, ay, ky, osk), joilla on 6-250 työntekijää, ja midcap-yrityksille, joiden liiketoiminta kärsii koronavirustilanteesta. Rahoituksen avulla yritys voi kehittää uusia tuotteita tai toimintatapoja, mutta emme korvaa menetetystä myynnistä aiheutuneita tappioita. Rahoitusta on saatavilla kahta erilaista: esiselvitys ja kehittämisrahoitus. Yritys ei voi hakea molempia rahoituksia samanaikaisesti.

https://www.businessfinland.fi/suomalaisille-asiakkaille/palvelut/rahoitus/hairiotilannerahoitus/

# data[].attributes.body
ELY-keskusten rahoitus yrityksille koronaviruksen aiheuttamassa poikkeustilanteessa

http://www.ely-keskus.fi/web/ely/poikkeusrahoitus

# data[].attributes.attachment_link.readable_text
ELY-keskukset myöntävät yrityksen kehittämisavustusta koronavirusepidemian aiheuttamista markkina- ja tuotantohäiriöistä kärsiville yrityksille. Hakemusten sujuvan käsittelyn vuoksi työnjako ELY-keskusten rahoituksen ja Business Finlandin rahoituksen kesken määräytyy yrityksen henkilömäärän perusteella. Yrityksen ei tule hakea häiriötilanteeseen liittyvää rahoitusta sekä ELY-keskukselta että Business Finlandilta.

ELY-keskukset suuntaavat poikkeusrahoitusta yrityksille, joissa työskentelee enintään viisi henkilöä hakemuksen jättämishetkellä.

Yksinyrittäjät eivät kuulu ELY-keskusten avustuksen piiriin. Yksinyrittäjillekoronavirusepidemiasta aiheutuneiden häiriöiden lieventämiseksi tarkoitetun oman erillisen tukimuodon valmistelu on käynnissä, sitä tulevat myöntämään kunnat: TEMn tiedote 31.3.2020

Business Finland rahoittaa yrityksiä, joissa työskentelee yli 5 henkilöä: Liiketoiminnan rahoitus häiriötilanteissa

ELY-KESKUSTEN POIKKEUSRAHOITUS: Yrityksen kehittämisavustus koronavirusepidemiasta aiheutuneissa markkina- ja tuotantohäiriöissä

Avustuksen tavoitteena on tukea yrityksiä koronavirusepidemian aiheuttamien haitallisten vaikutusten minimoimiseksi sekä kannustaa yrityksiä työllistämiseen.

Kenelle

Avustus voidaan myöntää yritysmuodosta riippumatta yrityksille:

joissa työskentelee hakemuksen jättämishetkellä enintään viisi henkilöä, joiden työaika on keskimäärin vähintään 30 tuntia viikossa

joille koronavirus on aiheuttanut tilapäisiä markkina- ja tuotantohäiriöitä

jotka pyrkivät uudistumaan ja vahvistamaan osaamistaan

kaikkien muiden toimialojen yrityksille, paitsi maa-, metsä- ja kalatalouden sekä maataloustuotteiden jalostuksen alan yrityksille

lisäksi avustus on tarkoitettu myös niille yksityisille elinkeinoharjoittajille (toiminimet), joiden kokoaikaisten työntekijöiden määrä on enemmän kuin viisi työntekijää.

Yksinyrittäjät eivät kuulu ELY-keskusten avustuksen piiriin.

ELY-keskusten myöntämä avustus on de minimis -rahoitusta ja sen saaminen edellyttää, että yrityksen de minimis -kumulaatiossa on tilaa. De minimis -rahoituksen enimmäismäärä on 200 000 euroa (maanteiden tavaraliikenteen yritykselle enintään 100 000 euroa) kuluvan ja kahden edellisen verovuoden aikana. Avustuksen saaja vastaa siitä, että eri tahojen (esim. ministeriöt, ministeriön alaiset viranomaiset, Business Finland, Finnvera Oyj, kunnat ja maakuntien liitot) myöntämien de minimis -tukien yhteismäärä ei ylitä tätä määrää. Kaikki yrityksille kohdennettu julkinen tuki ei ole de minimis -tukea. De minimis -tuki tunnistetaan tukea koskevasta päätöksestä, jossa todetaan siihen sisältyvän de minimis -tuen määrä ja viitataan Euroopan unionin vähämerkityksisestä tuesta annettuun asetukseen.

Avustusta voidaan myöntää koko maassa (pl. Ahvenanmaa).

Mihin tarkoitukseen avustusta voi hakea

Avustusta myönnetään

1. tilanneanalyysin tekemiseen tai

2. kehittämistoimenpiteisiin.

Voit hakea avustusta yhteen toimenpiteeseen kerrallaan. Kumpaankin toimenpiteeseen voi avustusta saada vain kerran. Jos olet hakenut avustusta tilanneanalyysin tekemiseen, voit hakea avustusta kehittämistoimenpiteisiin aikaisintaan kuukauden kuluttua tilanneanalyysiä koskevan hakemuksen jättämisestä.
1. Tilanneanalyysin tekeminen
Yritys voi selvittää ja suunnitella

yrityksen toimintaa,

uusia liiketoimintoja,

tuotannon ja palvelujen organisoimista koronan aiheuttamassa markkina- ja tuotantohäiriötilanteessa ja sen jälkeen.

Maksatushakemuksessa tulee toimittaa loppuraportti hankkeessa tehdyistä toimista.

Avustuksen määrä tilanneanalyysin tekemiseen

asetuksen muutoksella avustuksen määräksi esitetään enintään 80 % avustuksen perusteena olevista laskennallisista kustannuksista

avustuksen määrä voi kuitenkin olla enintään 10 000 euroa

asetuksen muutoksella esitetään, että avustuksesta voidaan maksaa ennakkona enintään 70 %

Avustuksen piiriin hyväksyttäviä kustannuksia voivat ovat:

Yrityksessä työskentelevien henkilöiden laskennalliset palkkakustannukset

välilliset kustannukset (mm. työnantajamaksut), joiden määräksi esitetään asetuksen muutoksella enintään 50 % laskennallisista palkkamenoista

Palkkakustannusten osalta käytetään vakioitua laskennallista 2 000 euron palkan määrää/yrityksessä työskentelevä henkilö, riippumatta henkilölle tosiasiallisesti maksetusta palkasta. Hakemuksessa yritys ilmoittaa palkkakustannuksina tämän vakiopalkan mukaan lasketut palkkakustannukset. Vastaava laskennallinen kustannus henkilöä kohden ilmoitetaan myös maksatushakemuksessa.

Esim. jos yrityksessä työskentelee kaksi henkilöä (esim. yrittäjä + yksi työntekijä), avustus määräytyisi seuraavasti: 2 henkilöä x 2 000 euroa + 50 % välilliset menot = 6 000 euroa, josta 80 % (tukitaso) eli avustus 4 800 euroa.

Avustuksen perusteena olevien henkilöiden määrää laskettaessa voidaan ottaa huomioon useamman hankkeeseen osallistuvan henkilön yhteenlasketut työajat esim. siten, että vaadittu vähimmäistyöaika (30 tuntia) voi muodostua kahden eri henkilön yhteenlasketusta työpanoksesta.

Päätöksessä voidaan hyväksyä kuitenkin yhteensä enintään 12 500 euron palkkakustannukset sisältäen välilliset kustannukset, josta avustus voi olla enintään 10 000 euroa.
2. Kehittämistoimenpiteet
Avustusta voidaan myöntää laajempiin kehittämistoimenpiteisiin, jotka parantavat yrityksen mahdollisuuksia koronaviruksen aiheuttamassa markkina- ja tuotantohäiriötilanteessa ja sen jälkeen.

Toimenpiteet voivat liittyä esimerkiksi

liiketoiminnan uudelleensuuntaamiseen,

alihankintaverkoston kehittämiseen,

tuotannon uudenlaiseen organisointiin,

tuotteiden ja palvelujen kehittämiseen sekä

osaamisen vahvistamiseen.

Maksatushakemuksessa tulee toimittaa loppuraportti hankkeessa tehdyistä toimista.

Avustuksen määrä kehittämistoimenpiteiden tekemiseen

asetuksen muutoksella avustuksen määräksi esitetään enintään 80 % avustuksen perusteena olevista hyväksyttävistä kustannuksista.

avustuksen määrä voi olla enintään 100 000 euroa, suhteutettuna kuitenkin yrityksen toiminnan laajuuteen

asetuksen muutoksella esitetään, että avustuksesta voidaan maksaa ennakkona enintään 70 %

Hyväksyttäviä kustannuksia ovat:

yrityksen henkilöstön hankkeeseen kohdistuvat tosiasialliset palkat ml. yrittäjien tosiasialliset palkat

ulkopuolisten palvelujen ja asiantuntijoiden käytöstä aiheutuvat kustannukset, mukaan lukien henkilöstön koulutus > ulkopuolisia asiantuntijakustannuksia voidaan hankkeessa hyväksyä enintään 60 000 euroa

tuotteiden kehittämiseen liittyvät raaka-aineet ja puolivalmisteet

palkkojen perusteella laskettavat välilliset kustannukset (mm. työnantajamaksut) 50 %

Avustuksen kriteerit:

Koronaviruksen vuoksi toiminta on tilapäisesti vaikeutunut tai vaikeutumassa mutta yritys pyrkii uudistumaan ja vahvistamaan osaamistaan

Yrityksellä arvioidaan olevan kannattavan toiminnan edellytykset jatkossa

Avustuksen hakeminen

Avustusta voi hakea ELY-keskukselta sähköisesti aluehallinnon asiointipalvelussa. Liitteitä hakemukseen ei lähtökohtaisesti tarvita.

HUOM! Valitse oikea tukimuoto eli kohdan yritysrahoitus alta yrityksen kehittämisavustus koronavirusepidemiasta aiheutuneissa markkina- ja tuotantohäiriöissä.

Kirjautuminen aluehallinnon asiointipalveluun tapahtuu Suomi.fi-palvelun avulla. Suomi.fi-tunnistautumisessa yrityksen edustaja tunnistautuu henkilökohtaisella pankkitunnuksella, mobiilivarmenteella tai VRK-kansalaisvarmenteella. Hyväksymällä käyttöehdot pääsee itse asiointipalveluun.

Kirjautumisen yhteydessä haetaan henkilölle löytyvät asiointivaltuudet yritystietojärjestelmästä (YTJ) ja kaupparekisteristä sekä valtuutukset Suomi.fi-palvelusta. Asiointipalvelun Omat tiedot -sivulla on näkyvissä ne yritykset/yhteisöt, joissa henkilöllä on asiointivaltuuksia. Hakemuksen tekeminen onnistuu, mikäli yrityksen nimenkirjoitussääntö mahdollistaa yksin edustamisen. Hakemuksen täyttämiseen ja lähettämiseen tarvitaan edustettavaan yritykseen/yhteisöön jokin seuraavista rooleista: nimenkirjoitusoikeus, elinkeinonharjoittaja, vastuunalainen yhtiömies, toimitusjohtaja / toimitusjohtajan sijainen tai yritysrahoituksen hakeminen -valtuus.

Mikäli yrityksen kaupparekisteritiedoissa on puutteita tai korjattavaa, ne voi korjata olemalla yhteydessä Patentti- ja rekisterihallitukseen:

Yrityksen/yhteisön puolesta edustamiseen tarvittavat valtuutukset hoidetaan Suomi.fi-valtuudet-palvelussa:

Avustuksen hakeminen edellyttää, että avustuksen hakijalla on Y-tunnus. Avustusta ei voi hakea perustettavan yhtiön lukuun.
Tutustu hakuohjeisiin ennen kuin aloitat hakemuksen täyttämisen!
Neuvontapalvelut

ELY-keskusten puhelinpalvelu (arkisin klo 9-15) puh. 0295 024 800

Sähköposti: poikkeusrahoitus.ely(at)ely-keskus.fi

Sähköisen hakemuksen täyttämiseen liittyvää neuvontaa Yritys-Suomen puhelinpalvelusta (arkisin klo 9-16.15), puh. 0295 020 500.

Koronavirusepidemian vaikutukset yritysten liiketoimintaan

Koronavirusepidemia aiheuttaa merkittäviä häiriöitä yritysten liiketoimintaan ja maksuvalmiuteen. Yritysten kannattaa olla ajoissa yhteydessä pankkiinsa ja Finnveraan, jos on tarvetta lisäkäyttöpääomalle tai lyhennysohjelmien järjestelyille. Myös verojen ja eläkemaksujen osalta on mahdollista käyttää erityisjärjestelyjä. Yksinyrittäjien tilanteen auttamiseksi on valmisteilla työttömyysturvan väliaikainen laajennus, jonka perusteella yksinyrittäjät saavat työttömyyskorvausta tietyin ehdoin.

Talousapu-neuvontapalvelusta saa myös ohjeita, miten toimia koronakriisin yritystoiminnalle aiheuttamissa tilanteissa. Talousapu-neuvontapalvelun valtakunnallinen puhelinnumero on 029 502 4880 ja se on avoinna arkisin klo 9.00-16.00.

Yritysten käytettävissä ovat myös toiminnan arviointiin ja suunnitteluun ELY-keskusten yritysten kehittämispalvelut. Analyysi- ja Konsultointipalvelujen päivähinta on 30 euroa + alv.

# data[].attributes.attachment_link.description
ELY-keskukset myöntävät yrityksen kehittämisavustusta koronavirusepidemian aiheuttamista markkina- ja tuotantohäiriöistä kärsiville yrityksille. Hakemusten sujuvan käsittelyn vuoksi työnjako ELY-keskusten rahoituksen ja Business Finlandin rahoituksen kesken määräytyy yrityksen henkilömäärän perusteella. Yrityksen ei tule hakea häiriötilanteeseen liittyvää rahoitusta sekä ELY-keskukselta että Business Finlandilta. ELY-keskukset suuntaavat poikkeusrahoitusta yrityksille, joissa työskentelee enintään viisi henkilöä hakemuksen jättämishetkellä.

# data[].attributes.body
Ohjeistus yritystukien hakemiseen koronakriisissä

https://www.yrittajat.fi/uutiset/623596-yrittaja-tassa-lahteet-rahoituskanaviin-ohjeet-ovat-vaihdelleen-pitkin-matkaa-nyt#a6f84e01

# data[].attributes.attachment_link.readable_text
Valtion on luvannut suoria yritystukia koronavirustilanteessa yhteensä miljardi euroa. Summasta 700 miljoonaa euroa on tarkoitettu Business Finlandin myöntämiin avustuksiin ja 300 miljoonaa ELY-keskusten myöntämiin avustuksiin. Kaikkien tukien edellytyksenä on elinkelpoinen yritys ja liiketoiminta.

Lue lisää HS: Yrityksille tulossa miljardin euron verran suoria tukia koronan vuoksi

ELY-keskukset rahoittavat yrityksiä, jotka työllistävät 1-5 henkeä

Rahoitusta voidaan myöntää kaikkien toimialojen pienyrityksille lukuun ottamatta maa-, kala- ja metsätaloutta sekä maataloustuotteiden jalostusta. Tukea voivat hakea myös ne yritykset, joissa on useita yrittäjiä, vaikka heillä ei olisi työntekijöitä.

ELY-keskuksesta yritykset voivat hakea rahaa yritysmuodosta riippumatta. Asiointipalveluun pääset tästä.

Jos alle kuusi henkeä työllistävät yritykset ovat ehtineet jo hakea tukea Business Finlandista, hakemus käsitellään loppuun saakka siellä, eikä siirretä ELY-keskukseen.

Ely-keskuksen tuki on suoraa rahallista tukea, eikä lainaa. Sitä ei siis tarvitse maksaa takaisin.

- Yrittäjien keskuudessa on ollut paljon epätietoisuutta näiden eri tukien hakukanavista, eikä se ole ihme, koska ohjeet ovat vaihdelleet pitkin matkaa. Nyt meillä on toivottavasti vakiintunut malli käytössä, Suomen Yrittäjien ekonomisti Petri Malinen sanoo.

Tilanneanalyysia ja kehittämistukea

Ely-keskuksen tukea voi hakea tilanneanalyysin tekemiseen ja suunnitteluun sekä kehityshankkeisiin.

Tilanneanalyysi voi olla esimerkiksi yrityksen toiminnan ja uusien liiketoimintojen suunnittelua sekä toiminnan uudelleenorganisoimista.

Avustus voi olla enintään 80 prosenttia laskennallisista kustannuksista, kuitenkin enintään 10 000 euroa. Ennakkona sitä voi saada enintään 70 prosenttia.

Avustusta voi saada esimerkiksi palkkakustannuksiin, jotka lasketaan vakiosummalla 2 000 euron palkkakustannuksella, sekä välillisiin kustannuksiin, jotka lasketaan enintään 50 prosentin laskennallisista palkkamenoista.

Ely-keskuksista voi hakea tukea myös laajempiin kehityshankkeisiin, jotka parantavat yrityksen mahdollisuuksia markkina- ja tuotantohäiriötilanteessa ja koronavirustilanteen jälkeen. Näitä voivat olla liiketoiminnan uudelleensuuntaaminen, alihankintaverkoston kehittäminen, tuotannon uudelleenorganisointi, tuotteiden ja palveluiden kehittäminen sekä osaamisen vahvistaminen.

Lue lisää ELY-avustuksen haku käynnistyi - Yrittäjä testasi: "Epäolennaisia kysymyksiä liikevaihtoarvioista sekä arviota viennin määrästä vuosien päähän"

Avustuksen summa tulee olemaan 80 prosenttia laskennallisista kuluista ja maksimissaan 100 000 euroa suhteutettuna yrityksen toiminnan laajuuteen.

Hyväksyttäviä kustannuksia voisivat olla esimerkiksi tosiasialliset palkat, ulkopuolisien palveluiden käytöstä johtuneet kulut 60 000 euroon saakka, tuotteiden kehittämiseen liittyvät raaka-aineet ja puolivalmisteet sekä palkkojen perusteella lasketut kustannukset 50 prosenttiin saakka.

- Kehittämisavustus on muuttuvassa toiintaympäristössä perustelty instrumentti, mutta monelle yritykselle 20 prosentin omarahoitusosuus on suuri haaste tällä hetkellä, Malinen toteaa.

Yksinyrittäjille toimintatukea kunnan kautta

Yksinyrittäjät hakevat ensisijaisesti toimintatukea omasta kunnastaan. Tuen summa on 2 000 euroa.

Haku ei vielä ole auki, mutta Työ- ja elinkeinoministeriö uskoo haun aukeavan parin viikon sisällä. Kunnat tiedottavat haun aukeamisesta.

Lisäksi yksinyrittäjät voivat hakea tulossa olevaa laajennettua yrittäjän työttömyyskorvausta toimintatuen rinnalla. Toimintatuki otetaan huomioon työttömyysturvaa haettaessa.

Lue lisää Yksinyrittäjille 2000 euron koronatuki - haku avautuu mahdollisimman pian

Business Finland tarjoaa kehittämistukea 6-250 työllistäville

Business Finland on avannut kaksi uutta rahoituspalvelua koronavirustilanteen vuoksi. Ne on tarkoitettu Suomessa toimiville, 6-250 henkeä työllistäville pk-yrityksille ja pienille suuryrityksille, eli niin sanotuille midcap-yrityksille, joiden yritysmuoto on Oy, Oyj, KY, Ay tai Osk.

Työ- ja elinkeinoministeriö kertoo, että jos 1-5 henkeä työllistävä pienyritys on ennättänyt hakea tukea Business Finlandista ennen 27.3.2020, Business Finland käsittelee hakemuksen normaalisti. Sen jälkeen tulleet 1-5 henkeä työllistävä pienyritysten hakemukset ohjataan ELY-keskuksen hoidettavaksi.

Business Finlandin rahoitus on luonteeltaan kehittämistukea ja siinä on 20 prosentin omavastuuosuus. Niitä on kahta erilaista, eli esiselvitys- ja kehittämisrahoitusta. Yritys ei voi hakea molempia samanaikaisesti.

Business Finlandin asiointipalveluun pääset tästä.

Monia vaihtoehtoja kehittämiseen

Rahoituksella yritys voi selvittää, suunnitella ja toteuttaa itselleen uusia kehitystoimenpiteitä, kuten uusia palveluita tai tuotteita, joilla se pyrkii ehkäisemään ja korjaamaan koronavirusepidemian aiheuttamia markkina- ja tuotantoketjuhäiriöitä.

Business Finland listaa sivuillaan erilaisia esimerkkejä, mihin tukea voisi käyttää. Keinoja voivat olla myös esimerkiksi kumppanuus- ja alihankintaketjut tai työn ja tuotannon uudelleen organisoimista.

- Business Finland on toiminut hakemusten vastaanottamisessa hyvin, mutta pelkona on, että hakemusten käsittely tulee viemään liikaa aikaa niiden suuresta määrästä johtuen, Malinen sanoo.

Business Finland kertoo sivuillaan, ettei pysty antamaan aika-arviota hakemuksen käsittelylle tällä hetkellä.

Business Finlandin tuki on suoraa rahallista tukea, ei lainaa. Sitä ei siis tarvitse maksaa takaisin.

Business Finland oli 30.3.2020 mennessä saanut yrityksiltä yli 12 000 rahoitushakemusta.

Lue lisää Siivousyrittäjä Jenni Parpala näyttää videolla: Näin haet uutta Business Finlandin rahoitusta

Finnvera takaa lainoja 80 prosenttiin saakka

Suorien yritystukien lisäksi valtio takaa pankkien yrityksille myöntämiä lainoja. Tämä rahoitusmuoto sopii yritykselle, jolla on mahdollisuus ottaa lainaa. Yrityksen ja sen liiketoiminnan täytyy olla terveellä pohjalla, jotta laina on mahdollinen.

Äkillisen rahoitustarpeen tulee olla kriisilähtöinen, eli poikkeustilanne ei lähtökohtaisesti mahdollista rahoituksen saamista, jos yritys ei ole ennen kriisiäkään ollut rahoituskelpoinen.

Yritys on yhteydessä omaan pankkiin, joka myöntää rahoituksen, jonka Finnvera takaa maksimissaan 80 prosenttiin pankin myöntämän luoton määrästä. Enintään miljoonan euron luotto voidaan taata nopealla käsittelyllä.

Hallitus esittää muutosta eduskunnalle huhtikuussa, mutta tarkempaa ajankohtaa ei ole tiedossa.

- Sekä pankeissa että Finnverassa on tällä hetkellä valitettavan paljon ruuhkaa, eli yrittäjän tulee olla etupainotteisesti liikkeellä ja varautua jopa useamman viikon odotukseen, toteaa Malinen.
Elina Hakola elina.hakola (at) yrittajat.fi

# data[].attributes.attachment_link.title
Yrittäjä, tässä ohjeistus yritystukien hakemiseen koronakriisissä - "Ohjeet ovat vaihdelleen pitkin matkaa. Nyt toivottavasti vakiintunut käytäntö"

# data[].attributes.attachment_link.description
Valtion on luvannut suoria yritystukia koronavirustilanteessa yhteensä miljardi euroa. Summasta 700 miljoonaa euroa on tarkoitettu Business Finlandin myöntämiin avustuksiin ja 300 miljoonaa ELY-keskusten myöntämiin avustuksiin. Kaikkien tukien edellytyksenä on elinkelpoinen yritys ja liiketoiminta. Lue lisää HS: Yrityksille tulossa miljardin euron verran suoria tukia koronan vuoksi Rahoitusta voidaan myöntää kaikkien toimialojen pienyrityksille lukuun ottamatta maa-, kala- ja metsätaloutta sekä maataloustuotteiden jalostusta.

# data[].attributes.body
Saavutettavaa ja monikielistä koronavirustietoa

https://stm.fi/saavutettavaa-koronavirusviestintaa

# data[].attributes.body
Komissio on käynnistänyt koronaviruksen vaikutusten lieventämiseksi investointialoitteen (Coronavirus Response Investment Initiative, CRII), jolla tuetaan erityisesti terveydenhuoltojärjestelmiä, pk-yrityksiä, työttömäksi jääviä työntekijöitä ja yleensäkin koronaviruksen vaikutusten kannalta erityisen haavoittuvia talouden aloja.
https://ec.europa.eu/regional_policy/en/newsroom/coronavirus-response/

# data[].attributes.attachment_link.readable_text
Komissio on käynnistänyt koronaviruksen vaikutusten lieventämiseksi investointialoitteen (Coronavirus Response Investment Initiative, CRII), jolla tuetaan erityisesti terveydenhuoltojärjestelmiä, pk-yrityksiä, työttömäksi jääviä työntekijöitä ja yleensäkin koronaviruksen vaikutusten kannalta erityisen haavoittuvia talouden aloja.

Komissio ehdottaa, että se luopuu tänä vuonna velvoitteestaan periä EU-mailta takaisin Euroopan rakenne- ja investointirahastoista suoritetut käyttämättä jääneet ennakkomaksut.

Toimenpiteessä vapautetaan koronaviruksen vaikutusten lieventämiseen EU-maissa yhteensä 37 miljardia euroa.

Suomen kohdalla tämä tarkoittaa noin 24 miljoonaa euroa.

Lisäksi komissio maksaa Suomelle kahdessa erässä - maaliskuussa ja huhtikuussa - tämän vuoden ennakkomaksuja yhteensä n. 37 miljoonaa euroa.

Komission tavoitteena on ohjata 37 miljardia euroa julkisia varoja nopeasti koronaviruksen aiheuttaman kriisin vaikutusten lieventämiseen Euroopassa.

Tämän vuoksi komissio ehdottaa, että se luopuu tänä vuonna velvoitteestaan periä EU-mailta takaisin Euroopan rakenne- ja investointirahastoista suoritetut käyttämättä jääneet ennakkomaksut.

EU-maiden edellytetään käyttävän varat rakennerahastojen puitteissa tehtävien investointien vauhdittamiseen.

Tavallisesti maiden pitää itse rahoittaa tietty osuus investoinneista, jotta ne saavat käyttöönsä seuraavan rahoituserän.

Komissio ehdottaa, että maat saisivat nyt käyttää ennakkomaksuista jäljellä olevan osuuden kansallisen yhteisrahoitusosuutensa rahoittamiseen.

Ehdotus voidaan panna täytäntöön muuttamalla rakennerahastojen yhteisiä säännöksiä koskevaa asetusta.

Komissio esittää säädösmuutoksen pian EU:n neuvostolle ja Euroopan parlamentille.

Tämän jälkeen EU-maiden kansallisia toimenpideohjelmia mukautetaan tarvittaessa rahoituksen ohjaamiseksi tärkeimmille aloille: lyhyen aikavälin toimiin, terveydenhuoltoon, työvoimapoliittisiin toimenpiteisiin sekä muille aloille, joihin epidemia eniten vaikuttaa.

Lisää aloitteesta: https://ec.europa.eu/regional_policy/en/newsroom/coronavirus-response/

# data[].attributes.attachment_link.title
Uusi investontijärjestely koronaviruksen vaikutusten lieventämiseksi: Suomen osuus 24 miljoonaa euroa - Suomi - European Commission

# data[].attributes.attachment_link.description
Komissio on käynnistänyt koronaviruksen vaikutusten lieventämiseksi investointialoitteen (Coronavirus Response Investment Initiative, CRII), jolla tuetaan erityisesti terveydenhuoltojärjestelmiä, pk-yrityksiä, työttömäksi jääviä työntekijöitä ja yleensäkin koronaviruksen vaikutusten kannalta erityisen haavoittuvia talouden aloja. Komissio ehdottaa, että se luopuu tänä vuonna velvoitteestaan periä EU-mailta takaisin Euroopan rakenne- ja investointirahastoista suoritetut käyttämättä jääneet ennakkomaksut.

# data[].attributes.body
Maaseutuohjelman kehittämishankkeissa on paljon mahdollisuuksia auttaa koronan aiheuttamiin hankaluuksiin.

# data[].attributes.attachment_link.readable_text
Yhteistyötä voidaan tehdä etäyhteyksien kautta ja yrittäjät tunnetusti saavat parhaiten apua toisilta yrittäjiltä. Hankkeissa pystytään usein reagoimaan nopeammin akuutteihin tilanteisiin kuin hallinnossa.

Kansallisiin säädöksiin suunnitellaan pikaisia muutoksia mm. hankkeiden jatkoajan osalta. Korona on tuonut haasteita mm. matkasuunnitelmiin, yksityisrahoituksen kertymiseen sekä jatkoaikoihin sen rajoitteiden osalta.

Haasteita on myös yleishyödyllisten investointien talkoiden järjestämisessä. Yli 10 henkilön kokoontuminen on kielletty, eivätkä myöskään yli 70-vuotiaat saisi kotoaan poistua ilman perusteltuja syitä.

Haasteita on paljon ja niitä tulee varmasti sellaisistakin kulmista, mitä emme vielä osaa ajatellakaan.

Yhteistyö, avoin tiedonvälitys ja verkostoituminen kuitenkin auttavat meitä kaikkia.

Kuten monessa yhteydessä on jo todettu, yhdessä me selviämme tästäkin.

# data[].attributes.attachment_link.description
Yhteistyötä voidaan tehdä etäyhteyksien kautta ja yrittäjät tunnetusti saavat parhaiten apua toisilta yrittäjiltä. Hankkeissa pystytään usein reagoimaan nopeammin akuutteihin tilanteisiin kuin hallinnossa. Kansallisiin säädöksiin suunnitellaan pikaisia muutoksia mm. hankkeiden jatkoajan osalta. Korona on tuonut haasteita mm. matkasuunnitelmiin, yksityisrahoituksen kertymiseen sekä jatkoaikoihin sen rajoitteiden osalta. Haasteita on myös yleishyödyllisten investointien talkoiden järjestämisessä.

# data[].attributes.body
EU-instituutiot ovat lähteneet yhdessä tukemaan koronaviruksen vastaista taistelua

https://tampere-region.eu/uutiset/eu-instituutiot-ovat-tehneet-paatoksia-koronaviruskriisin-helpottamiseksi/

# data[].attributes.body
STEA avaa koronavirustilanteeseen liittyvän ylimääräisen avustusten haun vuodelle 2020 – hakuaika 6.4.-22.4.

https://www.stea.fi/-/stea-avaa-ylimaaraisen-avustusten-haun-vuodelle-2020?fbclid=IwAR16XFf3ZaD_rkpUgATeozJUoXe7yT_CXDpqcgC6sSuY9zeFcpfpxQicKjI#069782dc

# data[].attributes.body
Koronavirusepidemia otetaan huomioon Pirkanmaan liiton rakennerahastotoiminnassa

https://www.pirkanmaa.fi/blog/2020/03/18/nain-koronavirus-epidemia-otetaan-huomioon-pirkanmaan-liiton-rakennerahastotoiminnassa/

# data[].attributes.body
Yhdistystoiminta perustuu yhteiseen tekemiseen ja yhdessä oloon. Nyt kun maailmalla ja Suomessa on Koronavirus COVID-19 -tilanne päällä, on yhdessä olo mietittävä tarkkaan.

Koronavirus vaikuttaa myös yhdistysten toimintaan kevään aikana. Erilaiset harrasteryhmät, tapahtumat ja muut kokoontumiset on jouduttu perumaan toistaiseksi. Vaikka kasvokkain ei päästä näkemään on olemassa monta erilaista sähköistä työkalua, esimerkiksi yhdistyksen kokouksen järjestämiseen.

Tiesitkö, että voittoa tavoittelemattomat yhdistykset ja järjestöt voivat saada käyttöön ilmaisia työkaluja ilman, että niihin tarvitsee panostaa suuria summia rahaa.

Tässä Leader Pirkanmaan -viestintähankkeen vinkkilista.

http://kantriry.fi/home/yhdessa-vaikka-etana/

# data[].attributes.body
Tampereen kaupunki avaa uuden avustushaun, jossa hyville toteutuksille on jaossa yhteensä 100 000 euroa. Tällä kerta-avustuksella voidaan rahoittaa uudenlaisia, luovia keinoja, joiden avulla pyritään edistämään tamperelaisten hyvinvointia ja yhteisöllisyyttä, sekä vähentämään yksinäisyyttä.

https://www.tampere.fi/tampereen-kaupunki/ajankohtaista/tiedotteet/2020/03/27032020_4.html?utm_source=dlvr.it&utm_medium=twitter